***Revolver*** é o sétimo álbum da banda inglesa de rock The Beatles, editado o 5 de agosto de 1966 a través do selo Parlophone. Moitos dos temas que aparecen en *Revolver* teñen un son con guitarras máis roqueiras, que contrasta co seu anterior traballo, o folk rock *Rubber Soul* (1965). No Reino Unido, as catorce cancións do disco foron publicadas para as emisoras de radio ao longo do mes de xullo de 1966.

Acadou o número 1 tanto nas listas británicas como estadounidenses, posto que ocupou sete e seis semanas respectivamente. Foi colocado no primeiro lugar da lista dos "1000 mellores álbum de todos os tempos" e no número 3 da lista da *Rolling Stone* dos "500 mellores álbums de todos os tempos".

Portada e título
----------------

A ilustración da portada foi creada polo baixista e artista Klaus Voormann, un dos máis vellos amigos dos Beatles dos seus días no Star Club en Hamburgo. O deseño de Voormann, en parte debuxo de liñas e en parte collage, incluía fotografías de Robert Whitaker, que tamén tomou as fotografías da contraportada e outras imaxes do grupo entre 1964 e 1966, como a famosa "butcher cover" (portada sanguinaria) de *Yesterday and Today*. A propia fotografía de Voormann, así como o seu nome (Klaus O. W. Voormann) aparece no medio do peo de Harrison no lado dereito da portada. A portada de *Revolver* que aparece no seu traballo para *Anthology 3*, substituíu esta imaxe por unha fotografía máis recente. A imaxe de Harrison pode verse novamente no seu sinxelo "When We Was Fab" xunto cunha versión actualizada da mesma.

O título "Revolver", ao igual que o de "Rubber Soul", é un xogo de palabras, referíndose tanto ao tipo de arma como ao movemento xiratorio ("revolving" en inglés) dun disco ao reproducirse. Segundo Barry Miles, no seu libro *Paul McCartney: Many Years from Now*, o título que orixinalmente querían era Abracadabra, ata que descubriron que outra banda xa o usara. Despois diso, as opinións dividíronse: Lennon quería chamalo Four Sides of the Eternal Triangle e Starr bromeando suxeríu After Geography, xogando co recentemente editado álbum dos Rolling Stones *Aftermath*. Outras suxestións foron Magic Circles, Beatles on Safari, Pendulum, e, finalmente, Revolver, que polo seu xogo de palabras foi o único que agradou aos catro. O título foi escollido mentres a banda estaba de xira no Xapón entre xuño e xullo de 1966.

Listaxe de cancións
-------------------

Tódolos temas escritos e compostos por Lennon–McCartney, agás onde se indique. 

| Cara 1 |
| --- |
| N.º | Título | Voces principais | Duración |
| 1. | "Taxman" (George Harrison) | Harrison | 2:39 |
| 2. | "Eleanor Rigby"   | McCartney | 2:08 |
| 3. | "I'm Only Sleeping"   | Lennon | 3:02 |
| 4. | "Love You To" (Harrison) | Harrison | 3:01 |
| 5. | "Here, There and Everywhere"   | McCartney | 2:26 |
| 6. | "Yellow Submarine"   | Starr | 2:40 |
| 7. | "She Said She Said"   | Lennon | 2:37 |

| Cara 2 |
| --- |
| N.º | Título | Voces principais | Duración |
| 1. | "Good Day Sunshine"   | McCartney | 2:10 |
| 2. | "And Your Bird Can Sing"   | Lennon | 2:02 |
| 3. | "For No One"   | McCartney | 2:01 |
| 4. | "Doctor Robert"   | Lennon | 2:15 |
| 5. | "I Want to Tell You" (Harrison) | Harrison | 2:30 |
| 6. | "Got to Get You into My Life"   | McCartney | 2:31 |
| 7. | "Tomorrow Never Knows"   | Lennon | 2:57 |

Notas
-----

1. ↑  *Rolling Stone* - 500 Greatest Albums of All Time

| * v
* c
* e
The Beatles |
| --- |
| 
* **John Lennon**
* **Paul McCartney**
* **George Harrison**
* **Ringo Starr**

* Stuart Sutcliffe
* Pete Best

 |
| Discografía orixinal | 
* *Please Please Me* (1963)
* *With the Beatles* (1963)
* *A Hard Day's Night* (1964)
* *Beatles for Sale* (1964)
* *Help!* (1965)
* *Rubber Soul* (1965)
* *Revolver* (1966)
* *Sgt. Pepper's Lonely Hearts Club Band* (1967)
* *Magical Mystery Tour* (1967)
* *The Beatles* (1968)
* *Yellow Submarine* (1969)
* *Abbey Road* (1969)
* *Let It Be* (1970)

 |
| Discografía posterior | 
* *The Beatles 1962–1966* (1973)
* *The Beatles 1967–1970* (1973)
* *Past Masters* (1988)
* *Live at the BBC* (1994)
* *Anthology 1* (1995)
* *2* (1996)
* *3* (1996)
* *Yellow Submarine Songtrack* (1999)
* *1* (2000)
* *Let It Be... Naked* (2003)
* *Love* (2006)

 |
| Concertos e xiras | 
* Xiras americanas de 1964
* Xira americana de 1965

 |
| Xestión e produción | 
* Neil Aspinall
* Geoff Emerick
* Brian Epstein
* Mal Evans
* Allen Klein
* George Martin
* Norman Smith
* Phil Spector
* Derek Taylor

 |
| Artigos relacionados | 
* Jane Asher
* Pattie Boyd
* Eric Clapton
* Maureen Cox
* Astrid Kirchherr
* Olivia Harrison
* Julian Lennon
* Linda McCartney
* Yoko Ono
* Cynthia Powell
* Pete Shotton
* Ivan Vaughan
* Klaus Voormann

 |

|  |  |
| --- | --- |
| Control de autoridades | 
* Wd: Q185121
* WorldCat
* VIAF: 175925418
* AllMusic: mw0000189174
* Discogs: 45284
* GND: 4718826-1
* LCCN: n2001078625
* MusicBrainz: ID

 |